EkBass/fiwiki-20250220-pages-articles huggingface dataset:
Duván Zapata

Duván Esteban Zapata Banguera (s. 1. huhtikuuta 1991 Cali) on kolumbialainen jalkapalloilija. Hän kuuluu Italian Serie A:ssa pelaavan Atalantan omistukseen mutta pelaa kaudella 2023–2024 lainasopimuksella saman sarjan Torinossa. Oikeajalkainen Zapata on pelipaikaltaan hyökkääjä. Zapatan kasvattajaseura on hänen kotikaupunkinsa América de Cali, jonka edustusjoukkuetta hän edusti vuodet 2008–2012. Vuodet 2011–2012 hän oli lainalla argentiinalaisessa Estudiantes de La Platassa, jossa hän teki 11 ottelussa viisi maalia. Vuonna 2012 Estudiantes ostikin lainan päätyttyä Zapatan omakseen. Argentiinalaisseurassa Zapata pelasi vain kauden ollen tärkeässä roolissa 14 liigamaalillaan. Vuonna 2013 Zapata siirtyi Eurooppaan, italialaisseura Napoliin. Napolissa hänen Serie A -debyyttinsä tapahtui syyskuussa 2013, ja ensimmäinen maalinsa hän teki Mestarien liigassa lokakuussa 2013 Olympique de Marseillea vastaan. Kaudet 2015–2017 Zapata pelasi lainalla Udinesessa ja kauden 2017–2018 Sampdoriassa. Kesällä 2018 Sampdoria osti hänet omakseen mutta lainasi saman tien Atalantaan, jonka omistukseen hän taasen siirtyi tammikuussa 2020. Kaudella 2018–2019 Zapata teki 37 Serie A -ottelussaan 23 maalia ja oli liigan toiseksi paras maalintekijä. Kaudella 2019–2020 hän oli kaksi kuukautta sivussa loukkaantumisen vuoksi mutta on tehnyt 16 Serie A -ottelussaan 13 maalia ja saavuttanut kymmenen liigamaalin rajan jo neljäntenä peräkkäisenä kautena. Hän teki Serie A:ssa ensimmäisen hattutemppunsa joulukuussa 2018 Udinesea vastaan, ja tammikuussa 2019 hän teki neljä maalia Frosinonea vastaan. Maaliskuussa 2020 hän teki kolme maalia Leccea vastaan. Italian cupissa kaudella 2018–2019 Atalanta ylsi loppuotteluun ja Zapata teki kolme maalia, joista kaksi puolivälierässä Juventusta vastaan. Mestarien liigassa hän on pelannut seitsemän ottelua ja tehnyt kaksi maalia. Vuonna 2011 Zapata pelasi Kolumbian alle 20-vuotiaiden maajoukkueessa ja vuodesta 2017 hän on pelannut Kolumbian A-maajoukkueessa 34 ottelua, joissa hän on tehnyt neljä maalia. Ensimmäisen maaottelumaalinsa hän teki kesäkuussa 2019 Perua vastaan, ja myöhemmin samassa kuussa hän teki Copa Américassa maalin sekä Argentiinaa että Qataria vastaan. Neljännen maaottelumaalinsa hän teki lokakuussa 2020 MM- karsintaottelussa Venezuelaa vastaan. Hän saavutti pronssia Copa Américassa 2021. == Lähteet == * Luokka:Kolumbialaiset jalkapalloilijat Luokka:Vuonna 1991 syntyneet Luokka:Elävät henkilöt
Harriet Sjöstedt

Harriet Linnea Sjöstedt, o. s. Nylund (s. 9. joulukuuta 1944 Helsinki) on suomalainen ruotsin kielellä kirjoittava kirjailija. Sjöstedt on kirjoittanut teatteri- ja tv-näytelmiä sekä radiokuunnelmia. == Teoksia == * En helt vanlig tisdag : tv-näytelmä. Televisionsteatern, Yleisradio 1976 * Fredagsfesten : tv-näytelmä. Televisionsteatern, Yleisradio 1976 * Gråt inte Sam, mamma är här : tv-näytelmä. Televisionsteatern, Yleisradio 1976 * Han kommer i morgon : tv- näytelmä. Televisionsteatern, Yleisradio 1976 * Sex dagar i Bengt Anderssons liv (Kuusi päivää Bengt Anderssonin elämässä) : tv-näytelmä, ohjaus Carl Mesterton, käsikirjoitus Carl Mesterton ja Harriet Sjöstedt. Televisionsteatern, Yleisradio 1977 * Första natten hemifrån (Ensimmäinen yö poissa kotoa) : tv-näytelmä, ohjaus ja käsikirjoitus Harriet Sjöstedt. Televisionsteatern, Yleisradio 1980 * Herrskapet Boxboms utfärd (Herrasväki Boxbomin retki) : tv-näytelmä, ohjaus Carl Mesterton, Guss Mattssonin pakinasta sovittanut Harriet Sjöstedt. Televisionsteatern, Yleisradio 1980 * Auktionen : näytelmä. 1981 == Lähteet == * * SLS's dramadatabas Daniel : Harriet Sjöstedt * Internet Movie Database : Harriet Sjöstedt Luokka:Suomenruotsalaiset kirjailijat Luokka:Vuonna 1944 syntyneet Luokka:Elävät henkilöt
Ed Olczyk

Edward Walter "Eddie" Olczyk, Jr. (s. 16. elokuuta 1966 Chicago, Yhdysvallat) on uransa lopettanut yhdysvaltalainen jääkiekkoilija, joka on sukutaustaltaan amerikanpuolalainen ja amerikanitalialainen. Kaudella 1993–1994 hän voitti Stanley Cupin pelatessaan New York Rangerssissa. Yhdysvaltain maajoukkueessa hän on pelannut maailmanmestaruuskisoissa vuosina 1985, 1986, 1987, 1989 ja 1993. Olympialaisiin hän osallistui vuonna 1984. Hänestä tuli kisoissa kaikkien aikojen nuorin olympialaisten maalintekijä. Hän osallistui myös Kanada-cupiin vuosina 1984, 1987 ja 1991. Kesäkuusta 2003 joulukuuhun 2005 hän toimi Pittsburgh Penguinsin päävalmentajana. Olczyk sairastui paksusuolen syöpään vuonna 2017. == Lähteet == * === Viitteet === Luokka:Yhdysvaltalaiset jääkiekkoilijat Luokka:Vuonna 1966 syntyneet Luokka:Yhdysvaltalaiset jääkiekkovalmentajat Luokka:Chicago Blackhawksin varaamat pelaajat Luokka:Elävät henkilöt
Zapata

Zapata on pääosin espanjankielisissä maissa käytössä oleva sukunimi. Zapatoja ovat muun muassa: *Alexis Zapata (s. 1995), kolumbialainen jalkapalloilija *Cristián Zapata (s. 1986), kolumbialainen jalkapalloilija *Duván Zapata (s. 1991), kolumbialainen jalkapalloilija *Emiliano Zapata (1879–1919), meksikolainen vallankumousjohtaja *Flavio Calle Zapata (s. 1944), kolumbialainen roomalaiskatolinen arkkipiispa *Gustavo Zapata (s. 1967), argentiinalainen jalkapalloilija *José Trinidad Zapata Ortiz (s. 1959), meksikolainen roomalaiskatolinen piispa *Mia Zapata (1965–1993), yhdysvaltalainen laulaja ==Katso myös== *Zapatan piirikunta, piirikunta Texasissa, Yhdysvalloissa *Zapatistit, meksikolainen sissiliike.
Fredrikshovin linna

thumb|pysty=1.15|Fredrikshovin linnan säilyneet rakennukset vuonna 2012. Fredrikshovin linna on entinen linna ja nykyinen kahden rakennuksen kokonaisuus Tukholman Östermalmin kaupunginosassa, Oscarskyrkan-kirkon vieressä. Linnan päärakennus on purettu. Fredrikshovin ensimmäinen osa rakennettiin 1660-luvulla arkkitehti Jean de la Valléen suunnittelemana. Carl Hårleman suunnitteli vuonna 1731 rakennetun uuden päärakennuksen ja tarpeelliset muutostyöt, kun Fredrikshovista tehtiin kuningas Fredrik I:n rakastajattaren Hedvig Tauben kesälinna. Rakennusta laajennettiin uudelleen vuosina 1772–1774 Carl Fredrik Adelcrantzin johdolla, minkä jälkeen se toimi Kustaa III:n äidin, kuningatar Loviisa Ulriikan talviasuntona. 1800-luvulla Fredrikshov siirtyi hovilta armeijan käyttöön. Suurin osa linnan alueesta sai väistyä 1900-luvun alussa Östermalmin asuintalojen tieltä. Rakennuksista on säilynyt yksi Hårlemanin suunnittelema talo sekä yksi Adelcrantzin suunnittelema paviljonkisiipi. Adelcrantzin piirtämä päärakennus purettiin vuonna 1895. Rakennuksissa toimii nykyisin yksityiskoulu.Fredric Bedoire: Stockholms byggnader: Arkitektur och stadsbild, s. 187. Norstedts, Tukholma 2012. Fredrikshovissa pidettiin vankeina pidätettyjä Anjalan liiton jäseniä. ==Lähteet== Luokka:Tukholman linnat Luokka:Östermalm
Swedbank Stadion

Swedbank Stadion on jalkapallostadion, joka sijaitsee Malmössä Ruotsissa. Se on otettu käyttöön 13. huhtikuuta 2009 ja sen nykyinen kapasiteetti on 24 000\. Stadion toimii kaupungin jalkapalloseura Malmö FF:n kotikenttänä. Tiedosto:Pano of Swedbank Stadion.jpg == Aiheesta muualla == * Virallinen kotisivusto Luokka:Ruotsin jalkapallostadionit Luokka:Malmön rakennukset ja rakennelmat Luokka:Malmön urheilu
Carles Gil

Carles Gil de Pareja Vicent (s. 22. marraskuuta 1992 Valencia, Espanja) on espanjalainen jalkapalloilija. Hän edustaa Englannin Valioliigassa pelaavaa Aston Villaa ja on pelipaikaltaan hyökkäävä keskikenttäpelaaja. == Seurajoukkueura == Gil on Valencian nuorisoakatemian kasvatti. Hän pelasi ensimmäisen ottelunsa seuran reservijoukkueessa ollessaan 17-vuotias. Hän oli mukana edustusjoukkueen harjoituskausilla kesinä 2010–2012, minkä jälkeen hänen kanssaan solmittiin vuoteen 2016 asti ulottuva sopimus.El Valencia CF blinda a Carles Gil Super Deporte. Viitattu 28.9.2014. Kaudeksi 2012–2013 hän siirtyi lainasopimuksella Elcheen. Gil pelasi ensimmäisen sarjaottelunsa joukkueessa 19. elokuuta 2012 Ponferradinaa vastaan, missä hän onnistui myös maalinteossa.La pegada del Elche castiga a la Ponferradina Marca. Viitattu 28.9.2014. Gil pelasi ensimmäisen ottelunsa Primera Divisiónissa kasvattajaseurassaan 29. elokuuta 2014 Málagaa vastaan.El Valencia se acuesta líder Super Deporte. Viitattu 28.9.2014. 28\. syyskuuta 2014 hän teki ensimmäisen maalinsa joukkueessa ottelussa Real Sociedadia vastaan.El Valencia se escapa vivo de Anoeta Marca. Viitattu 28.9.2014. == Lähteet == == Aiheesta muualla == * Carles Gilin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1992 syntyneet Luokka:Elävät henkilöt
Vasil Levskin kansallistadion

Vasil Levskin kansallistadion on Bulgarian pääkaupungissa Sofiassa sijaitseva monikäyttöinen stadion. Se on nimetty Bulgarian kansallissankari Vasil Levskin mukaan. Vasil Levskin stadion on Bulgarian toiseksi suurin stadion ja se avattiin käyttöön ensimmäistä kertaa 5. heinäkuuta 1953. Tämän jälkeen sitä on kunnostettu vuosina 1966, 2002 ja 2012 ja sen nykyinen yleisökapasiteetti on 43 230\. Stadion toimii pääosin jalkapallossa Bulgarian maajoukkueen kotinäyttämönä. Sillä käydään myös yleisurheilukilpailuja. == Aiheesta muualla == * Kuvia Vasil Levskin kansallistadionista Luokka:Bulgarian jalkapallostadionit Luokka:Sofian rakennukset ja rakennelmat Luokka:Sofian urheilu
Jaana Sintonen

Jaana Katriina Sintonen (s. 10. elokuuta 1969 Lahti)http://www.fiba.com/pages/eng/fa/player/p/pid/17152/sid/1510/tid/281/_/1997_European_Championship_for_Women_Qualifying_Round/index.html on suomalainen kilpauransa lopettanut koripalloilija. == Pelaajaura == SB- Girlsin kasvatti Sintonen aloitti pääsarjauransa Sampo Basketissa, jossa hän pelasi neljä kautta saavuttaen kaksi Suomen mestaruutta, kaksi SM-pronssia ja kaksi Suomen cup-mestaruutta. Syksyllä 1989 Sintonen siirtyi Turun Rientoon, jossa hän saavutti yhden Suomen mestaruuden, yhden SM-pronssin ja kerran Suomen cupin. Kauden 1990–1991 Sintonen pelasi Mercerin yliopistossa. Kauden 1993–1994 Sintonen pelasi Forssan Alussa, jossa voitti sekä Suomen mestaruuden että cupin. Seuraavat kaksi kautta hän edusti Tampereen Pyrintöä, minkä jälkeen hän kävi pelaamassa Saksassa ennen paluutaan Alkuun kolmen kauden ajaksi. Alku voitti jokaisella kaudella Suomen mestaruuden ja kerran Suomen cupin.baskethotel.com Syksyllä 1999 Sintonen siirtyi Saksaan, DJK Aschaffenburgiin, jossa hän voitti kauden päätteeksi Bundesliigan hopeaa ja joka selviytyi Ronchetti Cupissa välieriin asti.http://www.basket.fi/uutiset/kaikki_uutiset/?x122462=44578http://www.basket.fi/uutiset/kaikki_uutiset/?x122462=45116 Sintonen pelasi Suomen maajoukkueessa vuosina 1987–2000 104 maaottelua 6,3 pisteen keskiarvolla. Hän kuului Suomen Pohjoismaiden mestaruuden vuonna 2000 voittaneeseen joukkueeseen.http://www.basket.fi/uutiset/kaikki_uutiset/?x122462=45350Maajoukkueprofiili == Saavutukset == === Henkilökohtaiset saavutukset === * Naisten SM-sarjan vuoden pelaaja 1998 * Naisten SM-sarjan runkosarjan korikuningatar 1996 * Valittiin Suomen koripallon kunniagalleriaan 2021 === Joukkuesaavutukset === * Pohjoismaiden mestaruus 2000 * Ronchetti Cupin välierissä 2000 * Saksan Bundesliigan hopeaa 2000 * Suomen mestaruus 1987, 1988, 1990, 1994, 1997, 1998 ja 1999 ** SM-pronssia 1986, 1989 ja 1993 * Suomen cup 1987, 1988, 1993, 1994 ja 1998 == Lähteet == * Jaana Sintonen baskethotel.com * Maajoukkueprofiili Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1969 syntyneet Luokka:Elävät henkilöt
Hajgiri

Hajgiri on Koillis-Intiassa sijaitsevan runsaasti heimokulttuureja sisältävän alueen, Tripuran yksi tunnetuimpia intialaisia kansantansseja. Tanssia esittävät yleensä nuoret tytöt jumalatar Lakshmin kunniaksi järjestetyssä seremoniassa jotta saataisiin varmistettua hyvä viljasato. Tanssiin kuuluu mm. tasapainotaiteilua erilaisin välinein esimerkiksi pulloihin sijoitettujen palavien kynttilöiden kantamista pään päällä ruukkujen päällä tanssien. Tripuralaisten heimojen jäsenet (yleisimmin Riang-heimon jäsenet) tanssivat Intian pääfestivaalien aikoina juuri näitä tansseja omilla pihoillaan.culturalindia.netiloveindia.comyoutube - hajgiri danceseasonsindia.com == Lähteet == Luokka:Intialainen tanssi Luokka:Tripura
Liisa Koivisto

Liisa Koivisto (s. 21. marraskuuta 1974) on suomalainen aktiiviuransa lopettanut koripalloilija. Koivisto teki naisten SM-sarjadebyyttinsä kasvattajaseuransa Tampereen Pyrinnön joukkueessa kaudella 1993–1994. Yhden välivuoden jälkeen Koivisto pelasi Pyrinnössä kolme kautta pääsarjassa. Koiviston viimeinen SM-sarjakausi 1997–1998 tuotti tälle runkosarjassa pääsarjauran parhaat keskiarvot muun muassa pisteissä (11,6/ottelu), levypalloissa (3,1) ja onnistuneissa kolmen pisteen heitoissa (38,5 %). Koivisto pelasi kaksi alle 22-vuotiaiden maaottelua.baskethotel.com == Lähteet == * Liisa Koivisto baskethotel.com === Viitteet === Luokka:Suomalaiset koripalloilijat Luokka:Vuonna 1974 syntyneet Luokka:Elävät henkilöt
Steve Moore

Steve Moore (s. 22. syyskuuta 1978) on kanadalainen jääkiekkoilija, joka edusti ammattilaisurallaan NHL-joukkue Colorado Avalanchea. Mooren lyhyt ura päättyi loukkaantumiseen Todd Bertuzzin lyötyä häntä nyrkillä päähän. Moore pelasi junioriuransa Yhdysvaltojen yliopistosarjassa, edustaen Harvardin yliopistoa. Colorado Avalanche varasi Mooren NHL:n varaustilaisuuden toisella kierroksella vuonna 1998, minkä jälkeen hän pelasi vielä kaksi vuotta Harvardissa. Samaan aikaan joukkueessa pelasivat myös hänen veljensä Mark ja Dominic. Neljän yliopistokauden aikana Moore oli joukkueensa tehokkaimpia pisteentekijöitä. Vuonna 2001 Moore siirtyi Coloradon organisaatioon, pelaten seuraavat kaksi kautta lähinnä seuran farmijoukkueessa AHL-liigan Hershey Bearsissa. Kaudella Moore teki läpimurtonsa NHL:ään, ja vakiinnutti paikkansa kokoonpanossa. Maaliskuussa 2004 Coloradon ja Vancouver Canucksin kohdatessa Vancouverin Todd Bertuzzi löi Moorea takaapäin nyrkillä ohimoon ja Moore kaatui naama edellä jäähän. Tilanne oli seurausta joukkueiden edellisestä kohtaamisesta, jossa Moore taklasi Vancouverin Markus Näslundia kyynärpäällä päähän. Moore loukkaantui tilanteessa vakavasti, ja loukkaantuminen päätti lopulta hänen pelaajauransa. Mooren ja Bertuzzin tapauksesta tuli tunnettu, sillä Bertuzzi sai syytteen pahoinpitelystä. Liiga asetti Bertuzzin 20 ottelun pelikieltoon ja siviilioikeus tuomitsi Bertuzzin vuoden ehdolliseen vankeuteen ja yhdyskuntapalveluun. Moore haastoi Bertuzzin lisäksi oikeuteen ja vaati 68 miljoonan dollarin korvauksia. Kymmenen vuoden oikeudenkäyntien jälkeen osapuolet sopivat kiistansa ja pääsivät yhteisymmärykseen korvauksista, joiden suuruutta ei kerrottu julkisuuteen. ==Lähteet== Luokka:Kanadalaiset jääkiekkoilijat Luokka:Colorado Avalanchen varaamat pelaajat Luokka:Elävät henkilöt Luokka:Vuonna 1978 syntyneet
Hätätilatestamentti

Hätätilatestamentti on sellainen testamentti, joka voidaan pätevästi tehdä varsinaisen testamentin sijasta silloin, kun testamentin tekijä on estynyt tekemästä varsinaista testamenttia sairauden tai muun pakottavan syyn vuoksi. == Hätätilatestamentti Suomen oikeudessa == Hätätilatestamentti voidaan tehdä joko suullisesti, jolloin kaksi esteetöntä todistajaa on paikalla, tai ilman todistajia, jolloin tekijän täytyy itse omakätisesti kirjoittaa ja allekirjoittaa asiakirja. Koska hätätilatestamentti soveltuu ainoastaan poikkeuksellisiin olosuhteisiin, perintökaaressa säädetään, että hätätilatestamentti on katsottava kolmen kuukauden kuluttua pakottavan esteen päättymisestä rauenneeksi, jollei sitä ole tehty uudestaan noudattaen varsinaisen testamentin muotosäännöksiä. Kirjallista hätätilatestamenttia kutsutaan myös holografiseksi testamentiksi. ==Lähteet== Luokka:Testamentit
Koli (albumi)

__NOTOC__ Koli on Piirpauken 18. studioalbumi, joka julkaistiin 5. toukokuuta 2010. Yhtye palasi levyllä juurilleen jazzvaikutteiseen kansanmusiikkiin ja sitä on myös luonnehdittu yhdeksi Piirpauken parhaimmista. Keväällä julkaistu albumi nousi lokakuussa 2010 World Music Charts Europe -radiosoittolistan kärkisijalle toisena suomalaislevynä Värttinän Utu-albumin jälkeen. Levyllä ovat mukana Piirpauken johtohahmon Sakari Kukon ja pitkäaikaisen jäsenen Ismaila Sanen lisäksi muun muassa Sielun Veljissä aikaisemmin soittanut kitaristi Jukka Orma sekä Trio Töykeiden Rami Eskelinen ja Eerik Siikasaari. Myös albumin tuottajana toiminut Mika Mylläri soitti usealla kappaleella ja liittyi myöhemmin yhtyeen vakinaiseksi jäseneksi. Kolin kappaleista viisi on Jean Sibeliuksen sävellyksiä, levy sisältää muun muassa version Valse tristestä, joka on yksi Sibeliuksen suosituimpia. Lisäksi albumilla kuullaan Pjotr Tšaikovskin ja Toivo Kuulan tuotantoa sekä Konsta Jylhän tunnetuimpiin kuuluva kappale ”Konstan parempi valssi”. ”Paimenen polska” on kansansävelmä, jonka aikoinaan teki tunnetuksi pelimanni Matti Haudanmaa.Stronger Than Ever Rockadillo Records Press Release. Viitattu 29.9.2014. == Kappaleet == # (säv. Toivo Kuula) # (suomalainen kansansävelmä) # (säv. Sakari Kukko, suomalainen ja senegalilainen kansansävelmä, san. Meissa Niang ja Mika Mylläri) # (säv. Pjotr Tšaikovski) # (säv. Jean Sibelius, san. Meissa Niang) # (säv. Jean Sibelius) # (säv. Jean Sibelius) # (säv. Sakari Kukko) # (säv. Jean Sibelius) # (säv. Sakari Kukko, karjalainen kansansävelmä, san. Mika Mylläri) # (suomalainen kansansävelmä) # (säv. Konsta Jylhä) == Kokoonpano == * Jukka Orma – kitara * Eerik Siikasaari – kontrabasso * Rami Eskelinen – rummut * Ismaila Sane – lyömäsoittimet * Sakari Kukko – saksofoni, huilu, piano, kosketinsoittimet === Vierailijat === * Meissa Niang – laulu (3–5, 8) * Mika Mylläri – trumpetti (2, 9, 10) == Arvostelut == * Soundi: Soundi: Levyarvio == Lähteet == * Koli Fono-äänitetietokanta ===Viitteet=== Luokka:Piirpauken albumit Luokka:Vuoden 2010 albumit
Pierre Isacsson

Pierre Einar Isacsson (1. joulukuuta 1947 Ruotsi– 28. syyskuuta 1994 M/S Estonia, Utön edustalla) oli ruotsalainen laulaja ja lauluntekijä. Hänen tunnetuin kappaleensa on Då går jag ner i min källare vuodelta 1974. Isacssonin yhtye Family Four voitti Ruotsin Eurovision laulukilpailun karsintoina toimivan Melodifestivalenin kaksi kertaa peräkkäin vuosina 1971–1972 ja sijoittui varsinaisissa Eurovision laulukilpailuissa samoina vuosina sijoille 6. ja 13. 1980-luvulla Isacsson näytteli teatterissa ja toimi ääninäyttelijänä muun muassa Disneyn tuotannoissa. Viimeisenä elinvuotenaan Isacsson työskenteli esiintyjänä ja risteilyisäntänä M/S Estonialla. Hän kuoli laivan upottua 28. syyskuuta 1994. Eloonjääneiden kertomusten mukaan Isacsson auttoi monia matkustajia ulkokannelle ennen hukkumistaan. Hänet on haudattu Bromman kirkon hautausmaalle Tukholmaan. ==Levytyksiä== * Family Four (1971) * Pierre! (1974) * En sommarsaga (1975) * Hemma (1976) * Igen (1977) ==Lähteet== Luokka:Ruotsalaiset laulaja-lauluntekijät Luokka:Ruotsalaiset näyttelijät Luokka:Ruotsin euroviisuedustajat Luokka:Estonian uppoaminen Luokka:Vuonna 1947 syntyneet Luokka:Vuonna 1994 kuolleet
Borondougou

Borondougou on maalaiskunta Moptin alueen Moptin piirissä Malissa. Sen keskuskylä Diambacourou sijaitsee Nigerjoen tulva-alueen itäreunalla 45 kilometriä Moptista koilliseen. Kunnassa on 8 100 ja keskuskylässä 3 000 asukasta. ==Maantiede ja ilmasto== Borondougoun kunnan pinta-ala on 35 neliökilometriä. Se rajoittuu lännessä Moptin piirin Kounariin ja muissa ilmansuunnissa Konnan kuntiin. Kunnan luoteisosa kuuluu Nigerin tulva- alueeseen. Luonnonvarainen kasvillisuus on etupäässä heinä- ja pensasaroa. Lisäksi on kaksi metsäaluetta. Seutu kuuluu Sahelin ja Sudanin siirtymäalueeseen. Vuotuinen sademäärä on 300–450 millimetriä.Analyse- diagnostic, s. 29. ==Asutus== Vuonna 1996 perustettu kunta oli aikaisemmin osa Konnan arrondissementtia. Nykyään siihen kuuluu viisi kylää; Bogo, Diambacourou, Foussi, Komio ja Singo.Analyse-diagnostic, s. 12. Asukkaat ovat fulbeja, somonoja, markoja, bozoja ja bambaroita. Heistä lähes 95 % on muslimeja.Analyse-diagnostic, s. 31. ==Liikenne, elinkeinot ja palvelut== Diambacourousta on tieyhteys Office du rizin patoa pitkin Moptin ja Konnan väliselle RN16-maantielle. Paikallisia liikennevälineitä ovat hevoskärryt, veneet ja moottoripyörät.Analyse-diagnostic, s. 36, 66. Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi (51 % tuotannosta), riisi (40 %), maissi, durra ja pavut. Kotieläimiä ovat naudat, aasit, lampaat ja vuohet. Vuotuinen kalansaalis on 60 tonnia. Kalaa myydään tuoreena, savustettuna ja kuivattuna Moptiin ja Bamakoon. Lisäksi harjoitetaan puunhankintaa, keräilyä, kaupankäyntiä ja vähäisessä määrin käsityöammatteja. Diambacouroussa on viikoittainen toripäivä, mutta kaupankäynti suuntautuu enemmän Konnaan ja Fatomaan. Teollisuutta tai matkailupalveluja kunnassa ei ole lainkaan.Analyse- diagnostic, s. 32–37. Kunnassa toimii viisi alakoulua, yläkoulu, kaksi lukutaitokeskusta ja koraanikoulu. Diambacouroussa on hyvätasoinen terveyskeskus lääkevarastoineen. Vesihuolto käsittää kaivoja ja vesiposteja. Muita palveluja ovat Diambacouroun torialue, joukko kauppoja ja riisinkuorintakoneita sekä maaseudun toimintakeskus (centre d’animation rural).Analyse-diagnostic, s. 62–66. ==Lähteet== * ===Viitteet=== Luokka:Malin kunnat Luokka:Moptin piiri
Le Normand -luokka

Le Normand -luokka eli tyyppi E52 oli Ranskan laivaston neljäntoista 1956-1960 valmistetun fregatin () muodostama alusluokka, jonka alukset olivat saman kaltaisia kuin edeltäneen Le Corse -luokan alukset. Yhdysvallat maksoi seitsemän ensimmäistä alusta, jotka tilattiin 1952, osana avustuspakettia (). Loput seitsemän vuosina 1953-1955 tilatut alukset Ranska maksoi itse. Merkittävin ero edeltäneeseen luokkaan oli aseistuksen uudelleen sijoittelu. Torpedoputkia siirrettiin edemmäs kohti etummaista tykkitornia, mikä laski alusten painopistettä sekä paransi sukellusveneentorjuntaheittimen tulen peittoa. Viimeiset kolme alusta muodostivat alaluokan tyyppi 52B, joiden keskimmäinen tykkitorni ja Boforsin sukellusveneetorjuntaheitin korvattiin uudelle keskilaivaan sijoitetulla 305 millimetrin sukellusveneentorjuntaheittimellä. Luokkaan tilattiin vielä 1957 kaksi alusta, mutta niiden tilaus peruutettiin talousvaikeuksien vuoksi. == Alukset == Le Normand -luokan fregatitGardiner, Robert s. 117 Nimi Telakka Kölinlasku Vesille Palvelukseen Kohtalo Le Normand Forges et Chantiers de la Méditerranée heinäkuu 1953 13. helmikuuta 1954 3. marraskuuta 1956 poistettu alusluettelosta 1980 Le Picard Ateliers et Chantiers de la Loire marraskuu 1953 31. toukokuuta 1954 20. syyskuuta 1956 poistettu alusluettelosta 1979 Le Gascon Ateliers et Chantiers de la Loire helmikuu 1954 23. lokakuuta 1954 29. maaliskuuta 1957 poistettu alusluettelosta 1977 Le Lorrain Forges et Chantiers de la Méditerranée helmikuu 1954 19. kesäkuuta 1954 1. tammikuuta 1957 romutettu 1981 Le Bourguignon Chantiers de Penhoët, St. Nazaire tammikuu 1954 28. tammikuuta 1956 11. heinäkuuta 1957 poistettu alusluettelosta 1976 Le Champenois Ateliers et Chantiers de la Loire toukokuu 1954 12. maaliskuuta 1955 1. kesäkuuta 1957 poistettu alusluettelosta 1975 Le Savoyard Forges et Chantiers de la Méditerranée marraskuu 1953 7. toukokuuta 1955 14. kesäkuuta 1956 poistettu alusluettelosta 1980 Le Breton Arsenal de Lorient kesäkuu 1954 2. huhtikuuta 1955 20. elokuuta 1957 poistettu alusluettelosta 1977 Le Basque Arsenal de Lorient joulukuu 1954 25. helmikuuta 1956 18. lokakuuta 1957 poistettu alusluettelosta 1980 L'Agenais Arsenal de Lorient elokuu 1955 23. kesäkuuta 1956 14. toukokuuta 1958 poistettu alusluettelosta 1985 Le Béarnais Arsenal de Lorient joulukuu 1955 23. kesäkuuta 1956 14. lokakuuta 1958 poistettu alusluettelosta 1980 L'Alsacien Arsenal de Lorient heinäkuu 1956 26. tammikuuta 1957 27. elokuuta 1960 poistettu alusluettelosta 1981 Le Provençal Arsenal de Lorient helmikuu 1957 5. lokakuuta 1957 6. marraskuuta 1960 poistettu alusluettelosta 1980 Le Vendéen Forges et Chantiers de la Méditerranée maaliskuu 1957 27. heinäkuuta 1957 1. lokakuuta 1960 poistettu alusluettelosta 1981 == Lähteet == * === Viitteet === *
Ilmestysteatteri

Ilmestysteatteri on vuonna 1993 Heinolassa perustettu ja siellä vaikuttanut vapaa, ammatillinen teatteri. Teatterin taiteellisena johtajana toimi teatteriohjaaja Salla Aas. Ilmestysteatterin erikoisalaa oli commedia dell'arte. Teatteri tuotti myös post-draamallisia, visuaalisia näyttämöteoksia. Ilmestysteatterin esityksiä nähtiin Heinolan lisäksi vierailuesityksinä myös muualla Suomessa. Ilmestysteatteri lopetti toimintansa vuonna 2007. == Produktioita == * Bocaccio: Decamerone (1993) * Shakespeare: Kesäyön uni (1994) * Schmidt & Jones: The Fantastics (1994) * Milne: Nalle Puh (1995) * Tasajärvi/Aas: Kaiken pehmeän alla on pimeää (1995) * Marivaux: Harhatunteet (1996) * Molière: Scapinin kujeet (1997) * Schmidt & Jones: Tahdon, tahdon (1999) * Coldoni: Valehtelija (1999) * Dumas: Kolme muskettisoturia (2000, Heinolan Kesäteatteri) * Peyrefitte: Lumiprinssi (2001) * Shakespeare: Paljon melua tyhjästä (2001, Heinolan kesäteatteri) * Keane: The letters of a Matchmaker (2002) * Tikkanen/Aas: Äidit katsovat aina eteenpäin (2004) * Gozzi: Rakkaus kolmeen appelsiiniin (2006) * Topelius/Aas/Lukka: Prinsessa Ruusunen (2007) * Hako: Luukku (2007) == Teatterissa toimineita == Ilmestysteatterin produktioissa ovat näytelleet muun muassa Heidi Aho, Ida Backer, Mari Brun, Seija Hinkkanen, Eero Järvinen, Tommi Kainulainen, Antti Knuutila, Eeva Kuusela, Ville-Matti Kuusela, Jori Lahtinen, Pauliina Lampinen, Mikko Leppilampi, Vallu Lukka, Tarja Markus, Tommi Mujunen, Harri Peltonen, Heikki Peltonen, Kikka Pohjaväre, Petri Pullinen, Vesa Repo, Jari Salokangas, Sami Siltala ja Ari Suzuki. Visuaalisesta ilmeestä vastasivat valosuunnittelija Harri Peltonen, pukusuunnittelijat Anna Vilppunen, Petra Kortelainen ja Ilona Jussila, sekä erikoismaalari Pauliina Lampinen. Musiikkia produktioihin ovat säveltäneet Vallu Lukka, Ville-Matti Kuusela, Antti Knuutila ja Harri Peltonen. Koreografina toimi Tuulikki Pohjola. == Aiheesta muualla == * Ilmestysteatteri Arkistoitu artikkeli Luokka:Suomen teatterit Luokka:Heinolan kulttuuri
Keskibikol

Keskibikol on austronesialaisten kielten keskifilippiiniläiseen alaryhmään kuuluva kieli, jota puhutaan Filippiineillä Bicolin alueella. Keskibikolia puhuu äidinkielenä 2,5 miljoonaa ihmistä, mikä tekee siitä puhujamäärältään suurimman bikol-kielen. == Lähteet == Luokka:Bikol-kielet Luokka:Filippiinien kielet
Bikol-kielet

Bikol-kielet on kieliryhmä, joka kuuluu austronesialaisten kielten keskifilippiiniläiseen alaryhmään. Ryhmään kuuluvia kieliä puhutaan pääasiassa Luzonin kaakkoisosassa Filippiineillä. Bikol-kieliä puhuu äidinkielenä yhteensä 4,6 miljoonaa ihmistä. Suurin kielistä on keskibikol, jolla on 2,5 miljoonaa puhujaa. ISO 639 -standardissa bikolin makrokielen alle kuuluvat buhi’noninbikol, keskibikol, liboninbikol, mirayanbikol, pohjois- ja eteläcatanduanesinbikol, rinconadanbikol sekä länsialbaynbikol. Bikol- kieliryhmään luetaan näiden lisäksi agtojen puhumat kielet isaroginagta, irayanagta ja iriganagta. == Lähteet == * * === Viitteet === Luokka:Filippiinien kielet
Jyväskylän yliopiston kauppakorkeakoulu

Jyväskylän yliopiston kauppakorkeakoulu, JSBE on Jyväskylän yliopiston yksikkö. Se on perustettu 1.3.1997 alkaen itsenäiseksi taloustieteelliseksi osastoksi, ja siellä on lukuvuonna 2014-2015 noin 1 300 opiskelijaa ja 120 opettajaa.Jyväskylän yliopiston kauppakorkeakoulu esittäytyy Nimi muutettiin taloustieteiden tiedekunnasta Jyväskylän yliopiston kauppakorkeakouluksi vuonna 2010.Jyväskylän yliopiston kauppakorkeakoulun historia Koulu antaa tutkimukseen perustuvaa opetusta yrityksen taloustieteissä ja kansantaloustieteessä, ja sen opetusaineita ovat taloustiede, johtaminen, laskentatoimi, markkinointi, yritysten ympäristöjohtaminen ja yrittäjyys. Kauppatieteellistä koulutusta Jyväskylässä on annettu vuodesta 1967 ja yksikkö vakiintui 1973 yhteiskuntatieteellisen tiedekunnan alaiseksi laitokseksi. ==Avance-täydennyskoulutusyksikkö== Avance-johtamiskoulutus on Jyväskylän yliopiston liikkeenjohdon täydennyskoulutusta tarjoava yksikkö, joka toimii Jyväskylän yliopiston kauppakorkeakoulun yhteydessä. Avance tuottaa sekä räätälöityjä tilauskoulutuksia että kokeneen liikkeenjohdon Executive MBA -koulutusta . === Historia === Avancen historia alkaa vuodesta 1984, jolloin oltiin tunnistettu tarve kokeneen liikkeenjohdon koulutukselle. Tarpeeseen suunniteltiin Menestyksen strategiat -koulutusohjelma ja sen toteuttamiseksi perustettiin Avance-johtamiskoulutus omaksi yksikökseen Jyväskylän yliopiston täydennyskoulutuskeskukseen. Vuodesta 2011 lähtien Avance-johtamiskoulutus on ollut osana Jyväskylän yliopiston kauppakorkeakoulua . === Executive MBA === Avance-johtamiskoulutus on tuottanut kokeneen liikkeenjohdon MBA-koulutusta vuodesta 1989, jolloin Menestyksen strategiat -koulutusohjelman ympärille kehitettiin laajempi MBA-ohjelma. Nykyisin Executive MBA (EMBA) -nimellä oleva koulutusohjelma on luonteeltaan osa-aikainen ja tarkoitettu suoritettavaksi työn ohessa kolmen vuoden aikana . Talouselämä-lehti julkaisee johdon koulutukseen liittyviä ostajien kokemuksia ja mielikuvia. Uusimmassa, syksyllä 2012 julkaistussa selvityksessä Avance-johtamiskoulutus nostettiin yhdeksi suurimmista nousijoista ollen kokonaismittaristossa kolmantena . === Kansainvälinen akkreditointi === Avancen Executive MBA -ohjelma on ainoa suomenkielinen MBA-koulutus, jolla on kansainvälinen AMBA-akkreditointi (Association of MBAs) . AMBAn akkreditointi on myönnetty vain hieman yli 200 koulutusyksikölle maailmanlaajuisesti . ==Lähteet== Luokka:Jyväskylän yliopisto Luokka:Kaupan alan koulutus
Dialloubé

Dialloubé on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen sisämaasuistossa 75 kilometriä Moptista pohjoiseen. Kunnassa on 30 900 ja kylässä 6 000 asukasta (vuonna 2009). ==Maantiede ja ilmasto== Dialloubén kunnan pinta-ala on 1 400 neliökilometriä. Se rajoittuu idässä Moptin piirin Konnan, etelässä Kounarin ja Socouran, lännessä Ténenkoun piirin Togoro Kotian ja Togoré-Coumbén sekä pohjoisessa Youwaroun piirin Bembéré Taman ja Déboyen kuntiin. Kunnan alue on pääosin Nigerjoen tulvatasankoa. Vesistöjä ovat Nigerin pääuoma etelässä, sen sivuhaarat Mayo Dembi ja Mayo Kakagnan sekä niitä yhdistävä Bora, lukuisat tulvajärvet ja pohjoisessa Débojärvi. Kasvillisuus on melko runsasta ja varsinkin tulvaniittyjä käytetään karjan laiduntamiseen.Analyse-diagnostic, s. 30–31. Seutu kuuluu Sahelin vyöhykkeeseen. Sadekausi kestää heinäkuusta syyskuuhun ja kuiva kausi lokakuusta kesäkuuhun. Vuotuinen sademäärä on 350–400 millimetriä.Analyse-diagnostic, s. 30. ==Asutus== Vuonna 1996 perustettu kunta käsittää entisen Dialloubén arrondissementin. Siihen kuuluu 21 kylää: Abdaramane, Batamani, Dayébe, Dialloubé, Gobe, Kakagnan bozo, Kakagnan peul, Kanio, Noga, Ouro alpha ka, Payona, Saba, Saré hambanou, Saya, Severy bozo, Severy ouro, Sormé, Tanouma guido, Tanouma ouro, Teby ja Wampiri. Suurin osa kylista sijaitsee kunnan eteläosassa.Analyse-diagnostic, s. 12. Asukkaat ovat fulbeja, rimaibeja, diawandoja, markoja ja bozoja. ==Liikenne, elinkeinot ja palvelut== Kunnan liikenneyhteydet ovat erittäin huonot varsinkin tulva-aikana. Vesiliikennettä vaikeuttaa jokien mataluus.Analyse- diagnostic, s. 37. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (yli 50 % tuotannosta), durra, maissi, hirssi, lehmänpapu ja vihannekset. Kalaa viedään myytäväksi Youwarouhun ja Moptiin. Lisäksi harjoitetaan käsityöammatteja ja kaupankäyntiä. Dialloubéssa ja Kakagnanissä pidetään viikoittaiset markkinat kuivana aikana helmikuusta kesäkuuhun. Teollisuutta tai matkailupalveluja kunnassa ei ole lainkaan.Analyse-diagnostic, s. 34–37, 46. Kunnassa toimii seitsemän alakoulua, Dialloubén yläkoulu, kaksi koraanikoulua, kahdeksan lukutaitokeskusta sekä koulutus- ja kehittämiskeskus (CED). Terveyspalveluihin kuuluu neljä vaatimatonta terveyskeskusta ja neljä karjan rokotuspaikkaa. Vesihuolto käsittää kaivoja ja porakaivoja, joiden määrä ja laatu on riittämätön. Muita palveluja ovat joukko kauppoja, puimuri, viljavarasto ja kaksi hirssimyllyä.Analyse-diagnostic, s. 60–67. ==Nähtävyydet== Paikallinen nähtävyys on vuosittainen degal-juhla, jolloin karja ylittää Nigerjoen ja aloittaa laiduntamisen sisämaasuistossa. Degalin vastine on Diafarabéssa pidettävä yaaral. Molemmat juhlat on otettu mukaan Unescon aineettoman kulttuuriperinnön luetteloon. ==Lähteet== * ===Viitteet=== Luokka:Malin kunnat Luokka:Moptin piiri
João Belo -luokka

João Belo -luokka oli Portugalin laivaston neljän 1960-luvun lopulla Ranskassa suunnitellun ja valmistetun aluksen muodostama fregattiluokka. Luokan alukset muistuttavat Ranskan laivaston Commandant Rivière -luokan aluksia, mutta niiden varustusta on täydennetty tropiikin vaatimusten mukaisesti. 1960-luvulla Portugalin laivasto yritti tuloksetta tilata Leander-luokan aluksia, mutta poliittisten erimielisyyksien vuoksi hankintaa ei voitu toteuttaa. Hankinta suunnattiin sen vuoksi Ranskaan. == Alukset == Alukset tilattiin 1964. João Belo -luokan fregatitGardiner, Robert s. 319 Nimi Telakka Kölinlasku Vesille Palvelukseen Kohtalo Comandante João Belo Ateliers et chantiers de Bretagne (ACB) Nantes 6. syyskuuta 1965 22. maaliskuuta 1966 1. heinäkuuta 1967 myyty 2008 Uruguaylle nimellä ROU Uruguay Comandante Hermenegildo Capelo Ateliers et chantiers de Bretagne (ACB) Nantes 13. toukokuuta 1966 29. marraskuuta 1966 26. huhtikuuta 1968 poistettu palveluksesta 2004 upotettu keinotekoiseksi riutaksi 2013 Comandante Roberto Ivens Ateliers et chantiers de Bretagne (ACB) Nantes 13. joulukuuta 1966 8. elokuuta 1967 23. marraskuuta 1968 poistettu palveluksesta 1998 Comandante Sacadura Cabral Ateliers et chantiers de Bretagne (ACB) Nantes 10. elokuuta 1967 15. maaliskuuta 1968 25. heinäkuuta 1969 myyty 2008 Uruguaylle nimellä ROU Comandante Pedro Campbell == Lähteet == * === Viitteet === == Aiheesta muualla == *areamilitar.net *
Juha Karhu

Juha Karhu -nimisiä henkilöitä ovat: * Juha Karhu (s. 1953), suomalainen oikeustieteen professori * Juha Karhu (s. 1990), suomalainen harrastajanäyttelijä ja televisiojuontaja
Kölschin kieli

Kölsch on Kölnin kaupungin ympäristössä puhuttu kielimuoto, joka voidaan luokitella joko saksan murteeksi tai erilliseksi germaaniseksi kieleksi. Kölschin tyypillisimmät tunnusmerkit ovat ”laulava” intonaation käyttö ja sananalkuisen g-äänteen korvaaminen j:llä. Yleisesti ottaen kieli on lähellä nykysaksaa ja sitä kuvataankin joskus ”möykkyiseksi yläsaksaksi” (Hochdäitsch met Knubbel). Kölschin varianteista arkikölsch (Familienkölsch) on nykyisin tyypillisin Kölnin kaupunkimurre. Harvinaisempi varsinaiskölsch (Echt Kölsch) muodostui sotien välisenä aikana Kölnin slummeissa ja jota suurin osa nykykölniläisistä pitää ”epäystävällisen” kuuloisena. ISO 639 -standardissa kölsch luetaan erilliseksi kieleksi germaanisten kielten länsisaksalaiseen haaraan muun muassa limburgin, luxemburgin ja pennsylvaniansaksan rinnalle. Myös Glottolog-tietokannassa kölschiä käsitellään omana kielenään. Kölschiä kirjoitetaan kirjasaksan tavoin latinalaisilla kirjaimilla. Kirjoituksessa otetaan useimmiten mallia saksan oikeinkirjoitussäännöistä. Monet kölschinkieliset kirjoittajat käyttävät Adam Wreden vuonna 1956 teoksessa Neuer Kölnischer Sprachsatz julkaisema oikeinkirjoitusta. == Lähteet == Luokka:Germaaniset kielet Luokka:Saksan murteet Luokka:Saksan kielet Luokka:Kölnin historia
Vahvistettu oppiminen

Vahvistettu oppiminen on termi, joka on saanut alkunsa kasvuyritysten piiristä, mutta jota voidaan soveltaa yleisestikin. Termillä tarkoitetaan oppimisprosessia, jossa kokeillaan hypoteesia ja vahvistetaan se mittaamalla tulos. Käänteisesti on kyse siitä, että ei uskota mitään ennen kuin asia on todistettu käytännössä. Vahvistamisella ehkäistään virheellisen tiedon pohjalta toimimista. Menetelmään kuuluu iteratiivisuus, jossa yksittäisten asioiden oppiminen tapahtuu osana isompaa ketjua oppimista ja testaamista opittujen asioiden oikeellisuuden vahvistamiseksi. Vahvistettu oppiminen on erityisen suosittua aloilla, joissa mittaaminen ja sitä kautta hypoteesien vahvistaminen on helppoa. Esimerkiksi selainpohjaisten sovellusten kehityksessä on helppo käyttää analytiikkaa ja tilastointia tosi-elämän tulosten mittaamiseen. Periaatetta voi toki soveltaa mihin tahansa, rajoittavana tekijänä on lähinnä hyvän mittarin keksiminen. Vahvistetun oppimisen tyypilliset vaiheet # Määrittele tavoite / hypoteesi # Mittaa jotakin mikä kuvaa tulosta # Toimi tuloksen saavuttamiseksi # Analysoi mittaria: Paraniko tulos? Muuttuiko tulos hypoteesin mukaisesti? # Paranna toimintaa ja mittaa uudestaan parannuksen vahvistamiseksi ==Lähteet== Luokka:Yrittäjyys Luokka:Oppiminen
Ruth Wilson

Ruth Wilson (s. 13. tammikuuta 1982 Ashford, Surrey, Iso-Britannia) on englantilainen näyttelijä, joka on esiintynyt useissa menestyneissä televisiosarjoissa ja elokuvissa. Hän on saanut kaksi kertaa Laurence Olivier -palkinnon ja hän sai Bafta- sekä Golden Globe -ehdokkuudet roolistaan vuoden 2006 minitelevisiosarjassa Kotiopettajattaren romaani. Vuonna 2015 hänet palkittiin parhaan naispääosan Golden Globe -palkinnolla roolistaan draamasarjassa The Affair. ==Yksityiselämä== Wilsonin äiti on ehdonalaisvalvoja ja isä sijoituspankkiiri. Wilson on nuorin neljästä sisaruksesta ja hän kasvoi Surreyssa. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2012 Anna Karenina Anna Karenina ruhtinatar Betsy 2013 The Lone Ranger The Lone Ranger Rebecca Reid 2013 Saving Mr. Banks Saving Mr. Banks Margaret Goff 2014 Locke Locke Katrina (ääni) 2015 Ranskalainen sarja Suite française Madeleine Labarie 2016 I Am the Pretty Thing That Lives in the House I Am the Pretty Thing That Lives in the House Lily 2017 How to Talk to Girls at Parties How to Talk to Girls at Parties PT Stella 2017 Dark River Dark River Alice 2018 The Little Stranger The Little Stranger Caroline Aryes ===Televisio=== Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2006 Kotiopettajattaren romaani Jane Eyre Jane Eyre 4 jaksoa 2006–2007 Ristirouvat Suburban Shootout Jewel Diamond 10 jaksoa 2007 Neiti Marple: Koston jumalattarena Agatha Christie’s Marple Georgina Barrow eng. ”Nemesis” 2008 Freezing Freezing Alison Fennel ”#1.2” 2009 Prisoner The Prisoner Sara / 313 6 jaksoa 2010–2013, 2019 Luther Luther Alice Morgan 13 jaksoa 2014–2018 The Affair The Affair Alison Lockhart, o.s. Bailey 33 jaksoa 2018 Mrs. Wilson Mrs. Wilson Alison Wilson 3 jaksoa 2019 His Dark Materials His Dark Materials Marisa Coulter ===Teatteri=== Teatteri Teatteri Teatteri Teatteri Vuosi Näytelmä Rooli Teatteri 2007 Philistines Tanya Lyttelton Theatre Royal National Theatre 2009 Viettelysten vaunu Stella Donmar Warehouse 2010 Through a Glass Darkly Karin Almeida Theatre 2011 Anna Christie Anna Christie Donmar Warehouse 2013 The El Train Mrs Rowland, Rose Hoxton Hall 2014 Constellations Marianne Samuel J. Friedman Theatre 2016–17 Hedda Gabler Hedda Gabler Royal National Theatre 2019 Kuningas Lear Cordelia / Fool Cort Theatre ==Lähteet== ==Aiheesta muualla== * * Luokka:Englantilaiset näyttelijät Luokka:Golden Globe -palkinnon saajat Luokka:Olivier-palkinnon saajat‎ Luokka:Vuonna 1982 syntyneet Luokka:Elävät henkilöt
Kadmiumoksidi

Kadmiumoksidi (CdO) on epäorgaaninen yhdiste ja kadmiumin oksidi. Yhdistettä voidaan käyttää muiden kadmiumyhdisteiden valmistuksessa, lasitteiden valmistukseen, metallurgiassa ja orgaanisessa kemiassa katalyyttinä. Luonnossa kadmiumoksidia esiintyy monteponiittimineraalina. ==Ominaisuudet== Huoneenlämpötilassa kadmiumoksidi on tyypillisesti ruskeaa kiinteää ainetta, jonka värisävy voi vaihdella valmistustavasta riippuen amorfisen yhdisteen vihertävästä, keltaiseen tai punaiseen ja aina täysin kiteiseen mustaan kadmiumoksidiin. Väriin vaikuttavat myös kidehilan virheet. Puhtaan kadmiumoksidin kiderakenne muistuttaa natriumkloridin rakennetta. Kadmiumoksidi ei liukene veteen eikä emäsliuoksiin, mutta liukenee helposti happoihin. Se on siis luonteeltaan emäksinen oksidi. Kadmium muodostaa kompleksi-ioneja syanidi-ionin kanssa ja tämän vuoksi kadmiumoksidi liukenee myös syanidiliuoksiin. Kuumennettaessa yhdistettä se sublimoituu lämpötilavälillä 700–1 540 °C. Kadmiumoksidi voidaan pelkistää metalliseksi kadmiumiksi 600 °C:n lämpötilassa vedyn, hiilen tai hiilimonoksidin avulla. Kadmiumoksidi on puolijohde. ==Valmistus ja käyttö== Kadmiumoksidia voidaan valmistaa johtamalla kuumaa ilmaa sulaan ja höyrystettyyn kadmiumiin. Muodostunut oksidi kuumennetaan tämän jälkeen 550 °C lämpötilaan, jotta varmistetaan tasalaatuisen tuotteen muodostuminen. Yhdistettä voidaan valmistaa myös kuumentamalla kadmiumhydroksidia, -karbonaattia, -nitraattia tai -sulfaattia. Näin saadaan usein hienojakoista ja aktiivista kadmiumoksidia. :2 Cd + O2 → 2 CdO :CdCO3 → CdO + CO2 Kadmiumoksidia käytetään hopean kanssa vaativiin elektroniikan juotoksiin, depolarisaattorina hopeaoksidi-sinkkiparistoissa, epäorgaanisten ja orgaanisten kadmiumyhdisteiden valmistukseen, lasitteiden, emalien ja loisteaineiden valmistukseen, PVC:tä ja muita muoveja stabiloivana ja niiden palamista estävänä kemikaalina, syanidiliuoksena metallien elektrolyyttiseen päällystämiseen ja orgaanisessa kemiassa katalyyttinä hapetus- ja pelkistysreaktioissa, polymeroinneissa ja dehydrogenoinneissa. Lisäksi yhdistettä voidaan käyttää sikojen loisten häätämiseen. ==Myrkyllisyys== Kadmiumoksidi ärsyttää silmiä ja hengitysteitä. Pölyn hengittäminen aiheuttaa yskimistä ja hengityksen vaikeutumista. Nieleminen voi aiheuttaa huonovointisuutta ja vatsakipuja. Kadmiumoksidin on todettu olevan karsinogeeninen yhdiste. ==Lähteet== Luokka:Kadmiumyhdisteet Luokka:Oksidit
Bena

Bena on Tansaniassa Iringan alueella puhuttu bantukieli. Sitä puhuu äidinkielenään 670 000 ihmistä. Benan läheisin sukukieli on hehe. == Lähteet == Luokka:Bantukielet Luokka:Tansanian kielet
Bengt Djurberg

Bengt Djurberg (23. heinäkuuta 1898 Tukholma, Ruotsi - 2\. marraskuuta 1941) oli ruotsalainen näyttelijä. Bengt Djurbergin setä oli Bruno Aspelin. == Elokuvat == *1939 – Mot nya tider *1939 – Sjöcharmörer *1935 – Ebberöds bank *1933 – Bomans pojke *1933 – Två man om en änka *1932 – Vi som går köksvägen *1932 – Pojkarna på Storholmen *1930 – Fridas visor *1929 – Den starkaste *1927 – Troll-elgen *1928 – Gustaf Wasa *1928 – Ebberöds bank *1925 – Karl XII ==Lähteet== Luokka:Vuonna 1898 syntyneet Luokka:Vuonna 1941 kuolleet Luokka:Ruotsalaiset näyttelijät
Abel Gebor

Abel Gebor (s. 27. elokuuta 1990 Sinoe, Liberia) on liberialais- yhdysvaltalainen jalkapalloilija, pelipaikaltaan puolustava keskikenttäpelaaja.Abel Gebor Transfermarkt-sivustolla Hän edustaa kaudella 2014 Veikkausliigassa pelaavaa FC Honkaa.Abel Gebor Soccerway-sivustolla Gebor pelasi kaudella 2012 kuusi ottelua North American Soccer Leaguessa Fort Lauderdale Strikersin joukkueessa. Vuoden 2013 hän oli ilman seuraa. Keväällä 2014 hän edusti saksalaista Malchower SV:tä, josta hän siirtyi Honkaan syyskuussa. Gebor teki ensiesiintymisensä Veikkausliigassa 14. syyskuuta 2014, kun joukkue hävisi Rovaniemen Palloseuralle vieraissa 1–2. Gebor oli ottelussa avauskokoonpanossa, sai varoituksen ja tuli vaihtoon 36. minuutilla.RoPS vs. Honka – 14 September 2014 – Soccerway == Lähteet == Luokka:Liberialaiset jalkapalloilijat Luokka:Yhdysvaltalaiset jalkapalloilijat Luokka:Vuonna 1990 syntyneet Luokka:Elävät henkilöt
Sjöstedt

Sjöstedt on muun muassa seuraavien henkilöiden sukunimi: * Anshelm Sjöstedt- Jussila (1869–1926), suomalainen maanviljelijä ja kansanedustaja (Suomalainen puolue, Kokoomus) * Bengt Sjöstedt (1906–1981), suomalainen aitajuoksija * Harriet Sjöstedt (s. 1944), suomenruotsalainen kirjailija * Helga Sjöstedt (1908–1979), suomalainen kuvittaja * Jonas Sjöstedt (s. 1964), ruotsalainen poliitikko ja kirjailija * Ludvig Sjöstedt (1870–1948), suomalainen kirkkoherra ja lyseon lehtori * Sofia Sjöstedt (1870–1947), suomalainen liikenainen ja hotellinjohtaja * Tauno Sjöstedt (1916–1995), suomalainen näytelmäkirjailija * Toni Sjöstedt (s. 1997), suomalainen jalkapalloilija * Yngve Sjöstedt (1866–1948), ruotsalainen eläintieteilijä ja professori
Dresdenin filharmonikot

Dresdenin filharmonikot () on vuonna 1870 perustettu Dresdenissä, Saksassa toimiva sinfoniaorkesteri. Klassisen ja romanttisen ohjelmiston lisäksi se esittää myös nykymusiikkia, jota se on tilannut muiden muassa Sofia Gubaidulinalta, Rodion Štšedriniltä, Gia Qantšelilta ja Michael Nymanilta.Dresdner Philharmonie: History Aikoinaan Johannes Brahms, Pjotr Tšaikovski, Antonín Dvorák ja Richard Strauss johtivat Dresdenin filharmonikkojen kanssa omien teostensa esityksiä. Myöhemmin orkesteria ovat johtaneet muiden muassa Hermann Abendroth, Eduard van Beinum, Fritz Busch, Eugen Jochum, Joseph Keilberth, Erich Kleiber, Hans Knappertsbusch, Franz Konwitschny ja Arthur Nikisch. Viime aikoina orkesterin vieraileviin kapellimestareihin ovat lukeutuneet Marc Albrecht, Dennis Russell Davies, Miguel Harth-Bedoya, Kristjan Järvi, Michail Jurowski, Dmitri Kitajenko, Yakov Kreizberg, Neville Marriner, Wayne Marshall, Kurt Masur, Ingo Metzmacher, Andris Nelsons, Markus Poschner, André Previn, Karl-Heinz Steffens, Juri Temirkanov, Yan Pascal Tortelier, Sebastian Weigle, Simone Young ja Lothar Zagrosek. Dresdenin filharmonikkojen kanssa ovat esiintyneet solisteina sellaiset artistit kuin Rudolf Buchbinder, Julia Fischer, Kirill Gerstein, Matthias Goerne, Vadim Gluzman, Martin Grubinger, Håkan Hardenberger, Michaela Kaune, Anne-Sophie Mutter, Daniel Müller-Schott, Fazıl Say ja Jean-Yves Thibaudet. Vuonna 1909 Dresdenin filharmonikoista tuli yksi ensimmäisistä Yhdysvalloissa konserttikiertueen tehneistä saksalaisorkestereista. Sittemmin orkesteri on kiertänyt merkittäviä musiikillisia keskuksia Euroopassa, Amerikoissa ja Aasiassa. Vuonna 2011 Dresdenin filharmonikkojen pääkapellimestariksi tuli Michael Sanderling. == Lähteet == == Aiheesta muualla == * Viralliset sivut , Luokka:Saksalaiset sinfoniaorkesterit Filharmonikot
Kapverdenkreoli

Kapverdenkreoli eli kabuverdianu on portugaliin pohjautuva kreolikieli, jota puhutaan Kap Verden saaristossa. Sitä puhuu äidinkielenä 492 000 kapverdeläistä, minkä lisäksi useimmat saarivaltion maahanmuuttajat opettelevat puhumaan sitä vieraana kielenä. Lisäksi Portugalissa asuu 200 000 kapverdenkreolin puhujaa. Kapverdenkreolille annettiin Kap Verdessä kansalliskielen asema vuonna 1992. == Fonologia ja oikeinkirjoitus == Kapverdenkreolia kirjoitetaan latinalaisilla kirjaimilla ja kirjoitusjärjestelmä on hyvin samankaltainen portugalin oikeinkirjoituksen kanssa. === Konsonantit === Äänne /ʀ/ voi realisoitua myös äänteinä [r] ja [ʁ]. Nämä äänteet kirjoitetaan ⟨rr⟩ paitsi sanan alussa, jolloin ne kirjoitetaan ⟨r⟩. IPA-merkinnöistä poikkeavat kirjoitusnormit on merkitty ⟨⟩-sulkeilla. Soinnilliset ja soinnittomat äänteet on erotettu toisistaan |-viivalla. Labiaali Dentaali/ alveolaari Postalveolaari/ palataali Velaari Uvulaari Nasaali m n ɲ ⟨nh⟩ ŋ ⟨ñ⟩ Klusiili b d g Affrikaatta dʒ ⟨tx⟩ | ⟨dj⟩ Frikatiivi v z ʒ ⟨x⟩ | ⟨j⟩ (ʁ) ⟨rr⟩ Yksitäryinen tremulantti ɾ ⟨r⟩ Tremulantti (r) ⟨rr⟩ ʀ ⟨rr⟩ Approksimantti w j ⟨i⟩ Lateraali l ʎ ⟨lh⟩ Lähde: === Vokaalit === Etinen Keskinen Takainen Suppea i ⟨i⟩, ⟨í⟩, ⟨y⟩ u ⟨u⟩, ⟨ú⟩ Puolisuppea e ⟨e⟩, ⟨ê⟩ o ⟨o⟩, ⟨ó⟩ Puoliavoin ɛ ⟨é⟩ ɐ ⟨â⟩ ɔ ⟨ô⟩ Avoin a ⟨a⟩, ⟨á⟩ Lähde: Kaikki vokaalit voivat esiintyä myös nasaalisina. Nasaalisuutta merkitään vokaalin jälkeen tulevalla n-kirjaimella tai tildellä (~) kuten portugalissa. Kielellä on kaksi toisistaan poikkeavaa murretta. Barlavente-murretta puhutaan Santo Antãolla, São Nicolaulla, São Vicentellä, Salilla ja Boa Vistalla. Puhutumpi kapverdenkreolin murre on sotaventu, jota puhutaan Bravan, Fogon, Maion ja Santiagon saarilla. == Lähteet == Luokka:Kap Verden kielet Luokka:Portugalin kreolit
Vasco da Gama -luokka

Vasco da Gama -luokka on Portugalin laivaston kolmen aluksen muodostama fregattiluokka, jonka alukset pohjautuvat saksalaiseen MEKO 200 -sarjaan. == Alukset == Portugalin hallitus hyväksyi suunnitelman alusten hankinnasta vuonna 1985. Vasco da Gama -luokan fregatitGardiner, Robert s. 320 Nimi Telakka Kölinlasku Vesille Palvelukseen Kohtalo Vasco da Gama Blohm+Voss, Hampuri 2. helmikuuta 1989 26. kesäkuuta 1989 20. marraskuuta 1990 palveluksessa 2014 Álvares Cabral HDW, Kiel 2. kesäkuuta 1989 2. toukokuuta 1990 18. tammikuuta 1991 palveluksessa 2014 Corte-Real HDW, Kiel 20. lokakuuta 1989 2. toukokuuta 1990 22. marraskuuta 1990 palveluksessa 2014 == Lähteet == * === Viitteet === *